Sertifikuotų ekologinės gamybos ūkių skaičius Lietuvoje 2025 m. padidėjo
Sertifikuotų ekologinės gamybos ūkių skaičius Lietuvoje 2025 m., palyginti su 2024 m., padidėjo 11,69 proc. ir sudarė 3 182 vnt., o žuvininkystės ūkių skaičius nekito ir sudarė 16 vnt. Sertifikuotų perdirbimo įmonių skaičius analizuojamu laikotarpiu padidėjo 1,90 proc. ir sudarė 161 vnt. Sertifikuotas plotas ekologinės gamybos ūkiuose padidėjo 12,51 proc. Ariama žemė sudarė 53,86 proc. sertifikuoto ploto. 
Sertifikacijos įstaigos „Ekoagros“ duomenimis, 2025 m. pabaigoje Lietuvos ekologinės gamybos ūkiuose buvo auginama 64,606 tūkst. galvijų, iš kurių melžiamos karvės sudarė 15,23 proc. Palyginti su 2024 m., ekologiškai auginamų galvijų skaičius Lietuvoje padidėjo 5,23 proc., o palyginti su 2020 m. – 9,99 proc. Ekologiško geriamojo pieno gamyba 2025 m., palyginti su 2024 m., sumažėjo 7,96 proc., o rauginto pieno gaminių padidėjo 9,08 proc., sūrių – 15,37 proc., sviesto – 68,14 proc. Ekologiško geriamojo pieno gamyba 2025 m. sudarė 2 588 t, rauginto pieno gaminių – 3 093 t, sūrių – 909 t. Ekologiškos galvijienos skerdenų svoris 2025 m., palyginti su 2024 m., sumažėjo 0,81 proc. ir sudarė 2 680,30 t.

Lietuvos ekologinės gamybos ūkiuose praėjusiais metais, palyginti su 2024 m., sertifikuotų vištų dedeklių skaičius sumažėjo 23,16 proc. ir sudarė 6,832 tūkst. vnt. Sertifikuotų broilerių skaičius analizuojamu laikotarpiu padidėjo 24,76 proc. ir sudarė 20,701 tūkst. vnt. Palyginti su 2020 m., sertifikuotų vištų dedeklių skaičius sumažėjo 17,35 proc., o broilerių padidėjo daugiau nei penkis kartus. Sertifikuotuose Lietuvos ekologinės gamybos ūkiuose ir įmonėse 2025 m., palyginti su 2024 m., ekologiškų vištų kiaušinių gavyba padidėjo 7,27 proc. ir sudarė 84,27 t. 2025 m. buvo gauta 1,24 mln. ekologiškų vištų kiaušinių.

Praėjusiais metais, palyginti su 2024 m., Lietuvos ekologinės gamybos ūkiuose buvo auginama 3,28 proc. daugiau ožkų ir 12,25 proc. daugiau avių. 2025 m. pabaigoje Lietuvos ekologinės gamybos ūkiuose buvo sertifikuotos 17,244 tūkst. avių ir 849 ožkos. Palyginti su 2020 m., avių auginimas sumažėjo 14,95 proc., o ožkų padidėjo 25,41 proc.
Sertifikacijos įstaigos „Ekoagros“ duomenimis, Lietuvos ekologinės gamybos ūkiuose 2025 m., palyginti su 2024 m., ekologiškai auginamų kiaulių skaičius padidėjo 2,88 proc. ir sudarė 143 vnt. Palyginti su 2020 m., ekologiškai auginamų kiaulių skaičius sumažėjo 16,86 proc. 

Praėjusiais metais, kaip ir 2024 m., Lietuvoje nebuvo sertifikuota nei vieno ekologiškai auginamo triušio. 

